Rosamund Pike

Rosamund Mary Ellen Pike (Hammersmith, Ingalaterra, 27 d'aneru del 1979), es una atrís británica de cini i televisión, qu'á síu nombrá a varius premius dentri los qu'estan el Óscar, el Grobu d'Oru, el BAFTA, el premiu SAG i tolos premius ena crassi de mejol atrís.

 Biografía 
La su nacencia hue en Hammersmith n'Ingalaterra, el ventissieti d'aneru del 1979 i era la ija solegia de Caroline i Julian Pike, dambus dos cantantis d'ópera. Assestió al Badminton School en Bristol anantis de estuyal literatura ingresa en Wadham College, Oxford. Pallí le dió los sus estuyus Bernard O'Donoghue, el ganaol del Premiu Whitbread, i amás Robert J.C. Young, el anombrau teóricu poscoloñal. Hue una estuyanti brillosa i conseguió un primel lugal enos sus dessámis del primel añu, que sonin conocíus comu Moderations. Endispués d'estal un añu p'acontinal cona su carrera comu atrís, golvió p'acabijal los sus estuyus i agencial-si el su títulu nel añu 2001.

Aluspués, anduvu habrandu por dos añus col atol Simon Woods, al que conoció ena nuversidá, peru aluspués, nel añu 2005 esmençó a salil col diretol Joe Wright, que le hizu comprometimientu nel lagu Como en Italia, en setiembri del añu 2007, peru la collera acabijó l'avenencia nel 2008, endispués d'adial el casoriu. En deziembri del añu 2009 s'arrejuntó col impresariu Robie Uniacke, qu'era deziochu añus mas grandi qu'ella. En hebreru del 2012, anunciarun que andavan asperandu'l su primel iju i dió a lús al su iju el seis de mayu del 2012. Aluspués, en juñu del 2014, la atrís anunció qu'asperava a sotru iju del su ombri i el dos de deziembri del 2014 dió a lús al su segunderu iju mentau comu Atom.

Á síu conocía entrenacionalmenti polos sus pessonagis dela villana Miranda Frost ena penícula de James Bond mentá comu Die Another Day, Jane Bennet en Pride and Prejudice nel 2005 i Amy Dunne en Gone Girl. Ena televisión, dissalin los sus papelis en A Rather English Marriage nel 1998, Wives and Daughters nel 1999,  Love in a Cold Climate nel 2001, State of the Union nel 2019, The Wheel of Time nel 2021 i mas. Tamién pareció comu Sarah Beaumont nun epissodiu dela serii Foyle's War nel 2002. Ogañu vivi en West End n'Ingalaterra, es una alvertía tocandu'l violonchelu i palra con fruidés alemán i francés.

 Correúra profissional 
Mentris andava entavía en Oxford, entrepetó i derigió angunas obras de teatru, mesmamenti una de Simon Chesterman, qu'antoncis era un estuyanti de posgrau. Hizu paricionis en pogramas dela televisión británicus, encruíus A Rather English Marriage nel 1998, Wives and Daughters nel 1999 i la miniserii Love in a Cold Climate nel 2001. Tamién pareció nel 2002 comu Sarah Beaumont nun epissodiu dela serii Foyle's War.

Endispués de graual-si, le brindarun un papel comu zagala Bond i agenti del MI6 assisná pa ayual a James Bond ena penícula Die Another Day. Tamién pareció nel pograma Bond Girls Are Forever i endispuesinu, nel omenagi BAFTA ala serii de penículas de James Bond. Alogu, entrepetó a Elizabeth Malet en The Libertine nel 2004, coprotagonizá por Johnny Depp, pola que ganó el premiu del Cini Endependienti Británicu ala mejol atrís de repartu. Essi mesmu añu, entrepetó tamién a Rose en Promised Land, una penícula sobri Israel i protagonizó ala centífica Samantha Grimm ena adatación al cini dela serii de juegus de computaol mentaus comu Doom.izquierda|miniaturadeimagen|221x221px|Rosamund nel 2010.Nel 2005, pareció comu Jane, la ermana mas grandi de Elizabeth, entrepetá por Keira Knightley, en Ergullu i prejuíziu. Alogu, protagonizó la adatación al cini dela novela Fugitive Pieces d'Anne Michaels. Entrepetó tamién a una dessitosa avogá ena penícula Fracture, junta Anthony Hopkins i Ryan Gosling. Nel 2008, protagonizó las obras de teatru Hitchcock Blonde de Terry Johnson i Summer and Smoke de Tennessee Williams, dambas dos nel West End de Londri i Gas Light nel Old Vic Theatre de Londri. Nel 2009, entrepetó el pessonagi prencipal de Madame De Sade pola temporá del West End de Donmar. Nel 2010, pareció ena penícula británica Made in Dagenham i ena penícula canadiensi Barney's Version aondi entrepetava a Miriam. Essi mesmu añu, protagonizó una produción de Hedda Gabler nuna gira pol Reinu Uníu. Tamién gravó el trebaju de vos pa un papel prencipal ena penícula Jackboots on Whitehall nel 2010 i emprestó la su vos pa una serii d'udiulibrus de James Bond, mentaus comu The Spy Who Loved me.miniaturadeimagen|Pike junta Ben Affleck.|200x200px

Nel 2012, entrepetó el papel dela Reina Andrómeda, dela mitología, ena epopeya de fantesía Wrath of the Titans i rempraçó a Alexa Davalos, que avía hechu'l papel en Clash of the Titans, peru avía abandonau devíu a un conflitu de pogramación. Amás, entrepetó a Helen Rodin, la protagonista feminina junta Tom Cruise nel thriller mentau comu Jack Reacher, una adatación dela novela One Shot de l'escrevienti Lee Child. La penícula tuvu una receción crítica derechera i agenció mas de dozientus deziochu millonis de dolaris.

Protagonizó el thriller sicológicu Gone Girl nel 2014, derigiu por David Fincher, una adatación al cini dela novela del mesmu nombri de Gillian Flynn i junta Ben Affleck, entrepetó a Amy Dunne. Sigún Fincher, hue el su primel elegimientu pa esti papel, pos quería angunu que no huera anombrau, pos ella no avía pareciu en nengún papel prencipal emportanti anantis de l'esmiençu dela penícula, que s'inaguró nel LIII Festil de Cini de New York, aondi la penícula i la entrepetación della tuvierun grandis alabanças dela crítica.
izquierda|miniaturadeimagen|210x210px|Rosamund Pike
Dendi'l 2015, emprestó la su vos a Lady Penelope Creighton-Ward ena nueva vessión de Thunderbirds Are Go producía por ITV Studios por juntu con Weta Workshop. En hebreru del 2016, protagonizó el vídiu musical de Voodoo in My Blood de Massive Attack i nel 2018, hue escogía comu la corresponsal dela guerra Marie Colvin en A Private War, derigía por Matthew Heineman i basá en Marie Colvin's Private War, un artícalu de Vanity Fair escrevíu por Marie Brenner. Nel 2019, hue escogía pal papel de Moraine ena adatación de Amazon Prime Video dela eúrica fantesía de Robert Jordan en The Wheel of Time, que s'inaguró en novembri del 2021. Dendi antoncis á pareciu enas dos temporás inagurás de The Wheel of Time.

Nel 2021, entrepetó ala estafaora Marla Grayson, nel thriller policial I Care a Lot, derigíu por J Blakeson i coprotagonizau por Peter Dinklage, Eiza González  i Dianne Wiest. La su entrepetación acebió grandis alabanças. David Rooney de The Hollywood Reporter dixu que Rosamund Pike aporta una eficacia crara i una inmoralidá enespressiva a un tutol leal. Papel pol que ganó el premiu Grobu d'Oru ala mejol atrís de comedia o musical. Amás, protagonizó i hue produtora executiva del podcast de fición estórica d'ochu epissodius Edith!, que hazi drama dun pedíoru duranti la presiencia de Woodrow Wilson, quandu queó incapás por un derramu nel celebru i la Primel Dama Edith Wilson tomó el mandu del poel mentris s'endonava'l su ombri. Clark Gregg entrepeta'l papel del presienti Woodrow Wilson i Esther Povitsky entrepeta a Trudy Grayson, qu'era la mejol amega dela Primel Dama. Nel 2022, anunció que diva a protagonizal el segunderu largumetragi de Emerald Fennell, la penícula Saltburn.

 Filmografía 
 Cini 
AñuTítuluPapelNotas2002Die Another DayMiranda Frost2004Promised LandRose2004The LibertineElizabeth Malet2005Pride & PrejudiceJane Bennet2005DoomSamantha Grimm2007FractureNikki Gardner2007Fugitive PiecesAlex2009An EducationHelen2009SurrogatesMaggie Greer2010Burning PalmsDedra Davenport2010Jackboots on WhitehallDaisyVos2010Barney's VersionMiriam Grant-Panofsky2010Made in DagenhamLisa Hopkins2011The Organ Grinder's MonkeyRochelleCortumetragi2011Johnny English RebornKate Sumner2011The Big YearJessica2012The Devil You KnowZoe Hughes2012Wrath of the TitansReina Andrómeda2012Jack ReacherHelen Rodin2013The World's EndSam Chamberlain2014A Long Way DownPenny2014Hector and the Search for HappinessClara2014What We Did on Our HolidayAbi McLeod2014Gone GirlAmy Elliott Dunne2015Return to SenderMiranda Wells2016A United KingdomRuth Williams2017 The Man with the Iron HeartLisa Von Osten2017HostilesRosalie Quaid2018BeirutSandy Crowder2018EntebbeBrigitte Kuhlmann2018A Private WarMarie Colvin2019The InformerWilcox2020RadioactiveMarie Curie2020I Care a LotMarla Grayson2021Evidence of it AllNarraolVos en cortumetragi2023SaltburnElspeth Catton2024Hallow RoadMairiPosprodución

 Televisión 
AñuTítuluPapelNotas1998A Rather English MarriageCeliaPenícula1999Wives and DaughtersLady Harriet CumnorMiniserii2000Trial & RetributionLucyEpissodiu: Trial & Retribution IV Parti 12001Love in a Cold ClimateFannyMiniserii, dos epissodius2002Foyle's WarSarah BeaumontEpissodiu: The German Woman2002Bond Girls Are ForeverElla mesmaDecumental2008The TowerOlivia WynnPenícula2009FreefallAnnaPenícula2009Yesterday We Were in AmericaNarraora2011Women in LoveGudrun BrangwenPenícula2015 - 2016Thunderbirds Are GoLady PenelopeVos, catorzi epissodius2019Archibald's Next Big ThingNarraoraVos, trezi epissodius2019State of the UnionLouisediés epissodius2020MoominvalleyMoominmammaVos, ventisseis epissodius2021 - 2025The Wheel of TimeMoraine DamodredRepartu Prencipal20243 Body ProblemNo hazi d'atrísProdutora executiva

 Teatru 
AñuObra de teatruPapel2002Hitchcock BlondeThe Blonde2006Summer and SmokeAlma Winemiller2009Madame de SadeRenee2010Hedda GablerHedda Gabler

 Podcast 
AñuTítuluPapelNotas2021Edith!Primel dama de Edith WilsonTolos epissodius i tamién produtora executiva2023People Who Knew MeConnie Prynne/Emily MorrisTolos epissodiusMother, Neighbor, Russian SpyNarraoraTolos epissodius

 Premius i nombracionis 
 Premius Oscar
AñuGéneruPenículaResultau2015Mejol atrísGone GirlNombrá

 Premius BAFTA
AñuGéneruPenículaResultau2014Mejol atrísGone GirlNombrá2023Mejol atrís de repartuSaltburnNombrá

 Premius BIFA
AñuGéneruPenículaResultau2004Mejol atrís de repartuThe LibertineGanaora2009An EducationNombrá2010Made in DagenhamNombrá

 Premius Grobus d'Oru
AñuGéneruPenículaResultau2015Mejol atrís en DramaGone GirlNombrá2019A Private WarNombrá2021Mejol atrís en Comedia o MusicalI Care a LotGanaora2023Mejol atrís de repartuSaltburnNombrá

 Premius Primetime Emmy
AñuGéneruSeriiResultau2019Mejol atrís dun cortu de comedia o dramaState of the UnionGanaora

 Premius del Sendicatu d'Atoris
AñuGéneruPenículaResultau2010Mejol repartuAn EducationNombrá2014Mejol atrísGone GirlNombrá

 Premius Sant Jordi
AñuGéneruPenículaResultau2015Mejol atrís de penícula estrangeraGone GirlGanaora

 Udiulibrus 
 Restless, novela del 2007. ISBN 978-0747586203 ASIN B000JCESY8
 The Magician's Apprentice, del 2009. ISBN 978-1841495903 ASIN B00JHNTY3U
 The Bolter, del 2009. ISBN 978-0307476425 ASIN B00JHNU2EA
 The Spy Who Loved Me, novela del 2014. ISBN 978-0670665938 ASIN B00977PYTE
 The Hours, novela, A BBC Radio 4 Full-cast Dramatisation, del 2018. ISBN 0-374-17289-7 ASIN B07DYDRXPY
 Pride and Prejudice, del 2015. ISBN 979-8565411881 ASIN B016LN4BYA
 Sense and Sensibility, del 2018. ISBN 978-1980245094 ASIN B07FDJPVWX
 A Slow Fire Burning, del 2021. ISBN 978-0735211230 ASIN B08PG3YNST
 The Eye of the World, del 2021. ISBN 0-312-85009-3 ASIN B09JT5JR49
 The Great Hunt, del 2022. ISBN 0-312-85140-5 ASIN B0B7KGZLKB
 Origins of The Wheel of Time. The Legends and Mythologies that Inspired Robert Jordan, del 2021. ISBN 978-1250860521 ASIN B0B725LXC6
 The Dragon Reborn, del 2023. ISBN 0-312-85248-7 ASIN B0B7KLSK3K
 The Shadow Rising, del 2024. ISBN 0-312-854-31-5 ASIN B0D94V1ZYD

 Referencias 

 Atijus p'ahuera 

 vídius de Rosamund Pike
 Rosamund Pike en The Libertine.
 Entrevistá pol Peter Frase

Categoría:Atoris
Categoría:Televisión
Categoría:Cini